Middelsstore, nokså lange og smale, mørke løpebiller, dekkvingene kan ha rødlige tegninger. Hodet er forholdsvis stort, firkantet, med små fasettøyne og kraftige kjever. Antennene er omtrent halvparten så lange som kroppen. Pronotum er våpenskjold-formet, omtrent så langt som bredt, blankt, kraftig punktert. Dekkvingene er smale og jevnbrede, jevnt, ikke radvis punkterte. Beina er nokså korte.